ПРОГРАМА ЗА РАМНОМЕРЕН РЕГИОНАЛЕН РАЗВОЈ ЗА 2021 ГОДИНА

Службен весник број: 53/2021; 84/2021;

ВЛАДА НА РЕПУБЛИКА СЕВЕРНА МАКЕДОНИЈА

Врз основа на член 45 од Законот за извршување на Буџетот на Република Северна Македонија за 2021 година ("Службен весник на Република Северна Македонија" бр.307/20), а во врска со член 91 од Законот за рамномерен регионален развој ("Службен весник на Република Северна Македонија" бр.24/21) Владата на Република Северна Македонија, на седницата, одржана на 2 март 2021 година, донесе

ПРОГРАМА ЗА РАМНОМЕРЕН РЕГИОНАЛЕН РАЗВОЈ ЗА 2021 ГОДИНА

Член 1

Со оваа програма се уредува распределбата на средствата за поттикнување рамномерен регионален развој на Република Северна Македонија, утврдени во Буџетот на Република Северна Македонија за 2021 година, во вкупен износ од 932.380.000 денари, од кои во Раздел 191.01 - Министерство за локална самоуправа, Потпрограма ОА Рамномерен регионален развој, ставка 464 - Разни трансфери, се утврдени 9.880.000 денари и во Раздел 280.01 - Биро за регионален развој, Потпрограма ОА Рамномерен регионален развој, ставка 488 - Капитални дотации до ЕЛС во износ од 922.500.000 денари.

Член 2

Средствата од член 1 од оваа програма во износ од 452.880.000 денари се утврдени во Буџетот на Република Северна Македонија во 2021 година, а индикативно средствата во износ од 479.500.000 денари планирани се во Буџетот на Република Северна Македонија за 2022 година.

Средствата ќе се користат за следните намени според Табелата:

Член 3

Средствата од член 2 точка 1 потточка 1.1. од оваа програма, во износ од 9.880.000 денари се распределуваат за осумте Центри за развој на планските региони со намена финансирање на активностите и задачите на Центрите за развој на планските региони за тековната година.

Член 4

Средствата од член 2 точка 3 потточки 3.1, 3.2, 3.3. и 3.4. од оваа програма ќе се користат за финансирање на активности за поттикнување рамномерен регионален развој во 2021 и индикативно за 2022 година.

Член 5

Средствата од член 2 точка 3 потточка 3.1. од оваа програма во износ од 457.875.000 денари ќе се користат за финансирање на проекти за развој на планските региони, врз основа на предложени проекти од советите за развој на планските региони.

Член 6

Средствата од член 2 точка 3 потточка 3.2. од оваа програма во износ од 124.875.000 денари ќе се користат за финансирање на проекти за развој на подрачјата со специфични развојни потреби, на предлог на Советот за рамномерен регионален развој, во согласност со член 52 став (5) од Законот за рамномерен регионален развој ("Службен весник на Република Северна Македонија" бр.24/21).

Член 7

Средствата од член 2 точка 3 потточка 3.3. од оваа програма во износ од 124.875.000 денари ќе се користат за финансирање на проекти за развој на селата.

(1) За користење на средствата од став (1) на овој член од единиците на локалната самоуправа со седиште во град се должни да обезбедат учество од 50% од вредноста на одобрените проекти за развој на селата во нивниот состав.".

(2) Единиците на локалната самоуправа со седиште во село немат обврска за кофинансирање на одобрените проекти.

Член 8

Средствата од член 2 точка 3 потточка 3.4. од оваа програма во износ од 124.875.000 денари ќе се користат за финансирање на проекти за развој на урбаните подрачја, на предлог на Советот за рамномерен регионален развој согласно член 52 став (5) од Законот за рамномерен регионален развој ("Службен весник на Република Северна Македонија" бр.24/21).

Член 9

Средствата од член 2 точка 3 потточка 3.5. од оваа програма во износ од 1.400.000 денари ќе се користат за исплата на придонесите за пензиско-инвалидско и здравствено осигурување за лицата кои имаат стекнато право на плаќање заклучно со 31 декември 2007 година, согласно член 87 од Законот за рамномерен регионален развој и истите продолжуваат да го користат до остварувањето на правото на пензија согласно закон.

Член 10

Средствата од член 2 потточка 2․1од оваа програма, во износ од 88․600․000 денари ќе се користат за финансирање на проекти за намалување на диспаритетите меѓу и во рамките на планските региони и зголемување на регионалната конкурентност, согласно член 57 од Законот за рамномерен регионален развој․

Член 11

Членот 11 се брише.

Член 12

Членот 12 се брише.

Член 13

Средствата од член 2 точка 3 потточки 3.1, 3.2, 3.3. и 3.4 од оваа програма, на предлог на Советот за рамномерен регионален развој се доделуваат согласно член 52 од Законот за рамномерен регионален развој.

Член 14

Следење на користењето на средствата од член 2 точка 1 поточка 1.1. од оваа програма, врши Министерството за локална самоуправа.

Член 15

Следење на користењето на средствата од член 2 точка 2 потточка 2.1. и точка 3 потточки 3.1, 3.2, 3.3, 3.4. и 3.5. од оваа програма, врши Бирото за регионален развој.

Член 16

Оваа програма влегува во сила наредниот ден од денот на објавувањето во "Службен весник на Република Северна Македонија".

Бр. 40-2292/1 2 март 2021 година Скопје Прв заменик на претседателот на Владата на Република Северна Македонија, Артан Груби, с.р.

Член 13

Оваа програма влегува во сила наредниот ден од денот на објавувањето во "Службен весник на Република Северна Македонија". Бр. 40-4509/1 13 април 2021 година Скопје Прв заменик на претседателот на Владата на Република Северна Македонија, Артан Груби, с.р.